CELEX: 22004D0149
Language: sk
Date: 2004-10-29 00:00:00
Title: Rozhodnutie Spoločného výboru EHP č. 149/2004 z 29. októbra 2004, ktorým sa mení a dopĺňa príloha IX (Finančné služby) k Dohode o EHP

21.4.2005   
            
            
               SK
            
            
               Úradný vestník Európskej únie
            
            
               L 102/23
            
         
      ROZHODNUTIE SPOLOČNÉHO VÝBORU EHP
   
   č. 149/2004
   z 29. októbra 2004,
   ktorým sa mení a dopĺňa príloha IX (Finančné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha IX k dohode bola zmenená a doplnená rozhodnutím Spoločného výboru EHP č. 104/2004 z 9. júla 2004 (1).
            
         
               (2)
            
            
               Smernica Komisie 2004/72/ES z 29. apríla 2004, ktorou sa vykonáva smernica 2003/6/ES Európskeho parlamentu a Rady vzhľadom na trhové praxe, definíciu dôvernej informácie vo vzťahu k derivátom komodít, vypracovanie zoznamov zasvätených osôb, oznamovanie transakcií manažérov a oznamovanie podozrivých transakcií (2), sa má začleniť do dohody,
            
         ROZHODOL TAKTO:
   Článok 1
   Za bod 29e (smernice Komisie 2003/125/ES) prílohy IX k dohode sa dopĺňa tento bod:
   
               „29f.
            
            
               
                  32004 L 0072: smernica Komisie 2004/72/ES z 29. apríla 2004, ktorou sa vykonáva smernica 2003/6/ES Európskeho parlamentu a Rady vzhľadom na trhové praxe, definíciu dôvernej informácie vo vzťahu k derivátom komodít, vypracovanie zoznamov zasvätených osôb, oznamovanie transakcií manažérov a oznamovanie podozrivých transakcií (Ú. v. EÚ L 162, 30. 4. 2004, s. 70).“
            
         Článok 2
   Texty smernice 2004/72/ES v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 30. októbra 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (3).
   Článok 4
   Toto rozhodnutie sa uverejní v oddiele EHP a dodatku EHP k Úradnému vestníku Európskej únie.
   
      V Bruseli 29. októbra 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 376, 23.12.2004, s. 33.
   
      (2)  Ú. v. EÚ L 162, 30.4.2004, s. 70.
   
      (3)  Ústavné požiadavky sú uvedené.